David Bowie

David Robert Jones, kaj tiktukeytiat David Bowie, katka se takwikani, sonchiwani, wan takwikalismawawasuani. Yaja nesik tik ne wey techan London ka Inglaterraj, ne tunal se chikwey, pal ne metzti se, tik ne shiwit se shikipil chiknawi tzunti ume pual chikume (1947). 

Wan yaja mikik tik ne techan Yankwik York ka Ejestadoj Senputzujtuk ipal America, ne tunal majtakti, pal ne metzti se, tik ne shiwit ume shikipil kashtul se (2016). Yaja kipia katka yey pual chiknawi shijshiwit.  

Bowie se tatuktiani pal ne movimientoj itukey “glam rock.” Yaja ishtikaya kipata katka itachishka wan isonyu, yajika tikishmatik Bowie se “camaleon ipal rock.”

Ziggy Stardust se ne ukse naja siwayulu ipal David Bowie. Ujukseuk naja ipal Bowie se Aladdin Sane, Thin White Duke, wan Halloween Jack. 

 Ipanpa ne itunal Ichtaka 
Ne iteku itukey Haywood Stentun Jones katka, wan yaja inan, itukey Margaret Mary Burns katka. Bowie mumachtia katka tik ne tamachtiluyan Ravensbourne tik ne London. 

Ne achtu isiwat itukey Mary Angela Barnett. Bowie munamiktij iwan Barnett katka tik ne shiwit se shikipil chiknawi tzunti yey pual majtakti (1970). Yaja kipia katka iwan Barnett se ipijpipil, wan itukey Duncan Jones.

Wan ne ume isiwat se siwaawil itukey Iman. Bowie munamiktij Iman katka tik ne shiwit 1992. Yaja kipia katka iwan Iman se isiwapíltzin, wan itukey Alexandria Zahra Jones.

 Itekiw 
1967: David Bowie

1969: Temajmaw Ka Ikajku (Space Oddity)

1970: Ne takat kinamaka katka ne taltikpak (The Man Who Sold the World)

1971: Hunky Dory

1972: The Rise and Fall of Ziggy Stardust and the Spiders from Mars

1973: Aladdin Sane

1973: Pin Ups

1974: Papeyuka ne tet ne pelu (Diamond Dogs)

1975: Pijpil Americachanejket (Young Americans)

1976: Station ka Station

1977: Talchi (Low)

1977: Heroes

1979: Lodger

1980: Scary Monsters (and Super Creeps)

1983: Timijtutiakan (Let's Dance)

1984: Ka Tayua (Tonight)

1987: Never Let Me Down

1993: Tiltik ne ikechilpika istak tzilini (Black Tie White Noise)

1993: Buddha ipal Suburbia

1995: 1.Tenkal (1.Outside)

1997: Ipal ne taltikpak (Earthling)

1999: Horaj...

2002: Heathen

2003: Reality

2013: Ne Musta (The Next Day)

2016: Tiltik Sital (Blackstar)

 Ipanpa Uni 

 https://es.wikipedia.org/wiki/David_Bowie
 https://es.wikipedia.org/wiki/Inglaterra
 https://es.wikipedia.org/wiki/Glam_rock
 https://es.wikipedia.org/wiki/The_Rise_and_Fall_of_Ziggy_Stardust_and_the_Spiders_from_Mars
 https://es.wikipedia.org/wiki/Iman_(modelo)